Šiaulių gidas

Kūrybinė pamoka ŠNARANTYS KNYGUČIŲ PUSLAPIAI su Sigute Ach
2016-12-07 16:00 (Europe/Moscow) | Žiburio knygynas, Vilniaus g. 213, Šiauliai
2016 m. gruodžio 7 d.
16 val. Kūrybinė pamoka ŠNARANTYS KNYGUČIŲ PUSLAPIAI su Sigute Ach. Edukacija skirta šeimoms.
Trukmė: 2 val.
Kaina: 8 € (priemonės įskaičiuotos)
Būtina registracija: renginiai@ziburioknygynas.lt
Vieta: Žiburio knygynas, Vilniaus g. 213
APRAŠYMAS:
Tai jauki popietė tyrinėjant knygą kaip idėją, kaip reiškinį ir kaip objektą. Suartinantis šeimos narius veiksmas, skatinantis domėtis knyga, skaityti ir saugoti šį unikalų kultūros reiškinį. Pirma užsiėmimo dalis – neformali paskaita pokalbio forma apie knygos kelią – nuo sukurto teksto iki sudėtingos popierinės konstrukcijos. Ekrane demonstruojamos skaidrės apie knygos gamybą. Antroje užsiėmimo dalyje dalyviai patys pasigamina žavingą mažą knygutę. Mažiesiems padeda vyresni šeimos nariai.Jei dalyviai nebūna pavargę, užsiėmimo pabaigoje savo knygeles gali papuošti autoriniais Sigutės Ach antspaudėliais.Jei dalyviai nepavargę, prie arbatos puodelio galima padiskutuoti apie garsinio skaitymo ir skaitymo skatinimo metodus, pritaikomus šeimoje.

Edukacija KAVOS RUOŠIMO MAGIJA
2016-12-07 17:30 (Europe/Moscow) | Žiburio knygynas, Vilniaus g. 213, Šiauliai
2016 m. gruodžio 7 d.
17.30 val. vyks Huracan coffe edukacija KAVOS RUOŠIMO MAGIJA. Barista Karolina Bartašiūtė.
18val. Sigutės Ach albumo BALTA IR SPALVOTA pristatymas. Dalyvaus autorė Sigutė Ach.
Trukmė: 1,5 val.
Renginys NEMOKAMAS.
Vieta: Žiburio knygynas, Vilniaus g. 213
APRAŠYMAS:
Huracan coffe – galimybių paruošti kavą – tiek pat gausu kaip ir kavos rūšių. Dešimtys skonių, poskonių ir pojūčių skleidžiasi skirtingai, naudojant mūsų jau išbandytus bei užtikrintai rekomenduojamus būdus.
Albumo „Balta ir spalvota“ pristatymas – Tai pokalbis su Sigute Ach. Sigutė papasakoja apie savo kūrybą, o ji nėra tik vaikams, ji – žmogui. Balta ir spalvota – Kiekvienas piešinėlis – tai nedidelis žygdarbis. Romantiškas šuoliukas į nežinią, kurią jau išmokau mylėti.Kas įkvepia dailininkę Sigutę Ach? Kaip atsirado sparnuotos karvytės? Ką reiškia laiptai į dangų, tiltai per jūras ir žvėreliai žmonių akimis? Kiek drąsos reikia, kad tai, kas balta, taptų spalvota? Šis akvarelių, grafikos darbų ir žaismingų įkvėpimų pilnas albumas skiriamas visiems, siekiantiems kurti, ieškoti, džiaugtis ir matyti pasaulyje daugiau grožio, gėrio ir stebuklų.

„Europos profesinių gebėjimų savaitė – atrask savo talentą!”
2016-12-09 11:00 - 16:00 (Europe/Moscow) | Prisikėlimo aikštė
Gruodžio 9 d. nuo 11.00 val. iki 16.00 val. Šiaulių Prisikėlimo aikštėje bus pristatoma mobili STEAM laboratorija ir profesinio orientavimo infomobilis. Infomobilis – tai technologijų mokykla ant ratų, kurioje sumontuoti 3D spausdintuvai, tekinimo ir frezavimo staklės, įvairūs mokomieji stendai. Sudaryta galimybė kompiuterizuotose mokymo vietose išbandyti staklių valdymo bei gamybos ciklo simuliacines programas – moderniais programinio valdymo įrenginiais pasimokyti valdyti tekinimo ir frezavimo stakles, pasigaminti suvenyrą.
Infomobilio įrangą atvyks išbandyti Šiaulių miesto ir rajono bendrojo ugdymo mokyklų mokiniai.
Nuo 10.00 val. infomobilis bus pristatomas Šiaulių miesto ir rajono vadovams, švietimo įstaigų darbuotojams, visuomenei.

Gabijos Lukrecijos Petrauskaitės kalėdinis muzikos vakaras „Joy of Christmas“
2016-12-09 18:00 (Europe/Moscow) | Žiburio knygynas, Vilniaus g. 213, Šiauliai
2016 m. gruodžio 9 d.
18 val. Gabijos Lukrecijos Petrauskaitės kalėdinis muzikos vakaras „Joy of Christmas“
Trukmė: 1 val.
Renginys NEMOKAMAS.
Vieta: Žiburio knygynas, Vilniaus g. 213
APRAŠYMAS: Gyvo garso kalėdinių dainų vakaras

„Maltiečių sriubos“ akcija
2016-12-10 11:00 - 14:00 (Europe/Moscow) | Prekybos centras „Saulės miestas”
Gruodžio 10 dieną, šeštadienį, nuo 11val. iki 14 val. Šiauliuose, prekybos centre „Saulės miestas“ ir prie centrinio įėjimo Šiaulių maltiečiai rengia tradicinę „Maltiečių sriubos“ akciją.

Pirmajame prekybos centro aukšte prie šv. Kalėdoms jau papuoštos eglės vyks nuotaikingas trijų valandų koncertas, o lauke prie centrinio įėjimo savanoriai ir būrys maltiečių bičiulių kvies pasivaišinti sriuba ir paaukoti vienišiems skurstantiems senyvo amžiaus žmonėms, kuriuos prieš Kalėdas aplankys savanoriai, nešini lauknešėliais, nupirktais už akcijos metu surinktus pinigus.
Maltos ordinas—jau daugiau nei 900 metų veikianti labdaros organizacija ragina modernaus pasaulio žmones nenusigręžti nuo tų , kurie dėl senatvės tampa neįgalūs ir nebepastebimi.
„ Maltiečių sriubos” koncertą pradės Lietuvą sužavėjusi dainų autorė bei atlikėja Laura Remeikienė ir jos vadovaujama vokalinė grupė „ Lauros studija “ .
Prie jų prisijungs „ Juventos “ progimnazijos jaunieji talentai, vadovaujami puikių pedagogų Živilės Ratinienės, Loretos Stankuvienės. Algirdo Gumuliausko, Ramunės Urniežienės ir Elytės Motuzienės.
Pirmosios vaikų muzikos mokyklos mušamųjų ansamblis „Ritmas kitaip“ (mokytojas Arūnas Banys) dalinsis savo jaunatviška energija ir optimizmu.
Savanorystės esmė ir yra ta, kad visi dalijasi tuo, kuo gali : kas savo talentu, kas laisvu laiku, o kas vienu kitu atliekamu euru.
Mūsų jaunieji maltiečiai iš Medelyno progimnazijos, Didždvario ir Stasio Šalkauskio gimnazijų, vadovaujami savo mokytojų, visas tris valandas, kol vyks akcija, prašys aukoti. Jie bus pasipuošę maltiečių atributika ir tikisi šiauliečių geranoriškumo bei dosnumo.
Imdami į rankas dubenėlį maltiečių sriubos, žinokite, kad su meilę ją išvirė ir padovanojo„ Saulės mieste “ įsikūrusio restorano „ Fortas “, „ Čili “picerijos ir UAB „ Averita“ virėjai.

O kaip sriuba be duonos ? Ją mums iškeps „ Gardėsio “ kepykla.
Kad nelytų ar nesnigtų į sriubą, kad turėtume kur prisėsti su sriubos dubenėliu, pasirūpins ilgamečiai maltiečių bičiuliai iš Savanoriškosios krašto apsaugos.
Ateis garsenybių, kurios įpils sriubos savo gerbėjams. Jau pažadėjo Virgis Stakėnas, Viktorija Čmilytė-Nielsen, laukiame ne vieno miestiečių gerbiamo mediko ir miesto mero Artūro Visocko.
Dalinkimės tuo, kuo galime, ir su džiugia širdimi laukime Šventų Kalėdų.

Kalėdų mugė
2016-12-11 10:00 - 16:00 (Europe/Moscow) | Šiaulių arena
Kalėdas šiemet galima pasitikti kitaip: be rūpesčių, ką įdomaus ir išskirtinio artėjančių švenčių proga padovanoti artimiausiems, be skubėjimo ir spūsčių prekybos centruose, su šventine nuotaika, gardžiais Kalėdiniais aromatais ir, žinoma, su originaliomis dovanomis. Europos miestuose paplitusi Kalėdinių mugių tradicija persikelia ir į Šiaulius. Gruodžio 11 d. Šiaulių arenoje Jūsų laukia smagiausia Kalėdų mugė visoje Vakarų Lietuvoje.
Nesukite galvos dėl dovanos!
Sukate galvą, ką netikėto padovanoti draugams ir artimiesiems švenčių proga? Kaip nustebinti brangius žmones ir atrasti dovanas, kurios išsiskirtų po Kalėdų eglute? Sukite į Kalėdų mugę Šiaulių arenoje. Visą gruodžio sekmadienį šurmuliuosiančioje mugėje po vienu stogu įsikurs beveik 200 dalyvių. Siūlomas dovanų idėjų spektras išties platus: nuo tradicinių lietuviškų rankų darbo gaminių iki dovanų idėjų, atkeliavusių iš tolimiausių kraštų.
Originalių dovanų idėjos ir sau, ir artimiesiems
Jūsų patogumui mugė bus į atskiras kategorijas, skirtas maisto produktams, namų reikmėms, originalioms dovanoms, aprangai. Renginyje netradicinių dovanų idėjomis dalinsis profesionalios egzotinių kraštų kosmetikos gamintojai, ekologinių šventinių saldumynų, natūralių maisto produktų gamintojai, šventinės atributikos, knygų, nematytų Kalėdinių dekoracijų ir rankų darbo dovanų kūrėjai.
Dalyviai siūlys kvapnias dovanas – natūralius eterinių aliejų, augalinių aliejų, aromatų namams mišinėlius ir komplektus. Išskirtinių aksesuarų mėgėjų lauks papuošalai iš odinių žiedlapių. Šie papuošalai – tai kokybiškos odos gabaliukuose sugulusios mintys ir gražiausi linkėjimai, kurių braižą atpažįsta daugelis. Dovanas mažiausiems siūlys rankų darbo žaislų, „Teddy“ meškiukų, profesionalios kosmetikos kūdikiams ir vaikams kūrėjai. Smagurių lauks saldžios dovanos: ukrainietiški, turkiški ir lietuviški saldumynai, dar nematytų skonių chalvos, Kalėdiniai nameliai ir džiovintų vaisių pyragai, be abejo – tradiciniai šimtalapiai, šakočiai ir kiti rankomis pagaminti gardėsiai. Taip pat galėsite įsigyti lietuviškų vaistažolių ir į tolimiausius kraštus nukeliančių prieskonių iš Tolimųjų Rytų. Ir daug visko, apie ką net nepagalvojote!
Taip pat arenoje šurmuliuos ir mados mugė, siūlanti išskirtines dovanų idėjas ne tik artimiesiems, bet ir sau: kad didžiųjų švenčių maratone atrastumėte laiko nustebinti save. Mugėje dalyvaujantys Lietuvos dizaineriai pristatys išskirtinius, netradicinio dizaino ir medžiagų gaminius. Drabužiai, aksesuarai, avalynė – skoningos, išskirtinės dovanos tiesiai iš gamintojų rankų.
Kalėdų miestelis po vienu stogu
Mažųjų mugės svečių Šiaulių arenoje lauks Kalėdų dirbtuvėlės. Kol tėveliai ieškos išskirtinių dovanų, mažieji mugės lankytojai galės užsiimti šventinių saldumynų gamyba, Kalėdiniais žaidimais, edukaciniais užsiėmimais. Tegul pasiruošimas Kalėdoms šiemet tampa smagiu užsiėmimu visai šeimai.
Gruodžio 11 d. susitikime Šiaulių arenoje nuo 10 iki 16 val. Didžiojoje Kalėdų mugėje originaliomis, šiluma ir nuoširdumu alsuojančiomis dovanų idėjomis dalinsis dalyviai iš visų Lietuvos kampelių. Tad įkvėpimo ir idėjų mugėje ras net visko matęs Kalėdų Senelis!

Rondo. Geriausi hitai
2016-12-15 18:00 (Europe/Moscow) | Koncertų salė „Saulė”
Visai prieš pat Kalėdas šiauliečiai sulauks ypatingos staigmenos. Šventinę programą, prisodrintą geriausiais hitais, dovanoja grupė „Rondo“.
Galima suskaičiuoti kelis dešimtmečius nuo grupės susibūrimo 1976 metais. Tai vienas ilgiausią muzikinę patirtį turinčių kolektyvų Lietuvoje.
„Eglė mano sesė“, „Laukų gėlė“, „Pelenė“, „Palauk sustok“, „Sudie Eliza“, „Rytas perone“ ir daugelius kitų – dainos, kurias kartu su grupe dainuoja daugiatūkstantinės žiūrovų mynios įvairiose Lietuvos miestuose.
Grupė „Rondo“ daugybę kartų buvo renkama populiariausia grupe Lietuvoje. Įrašyti 4 LP ir 9 CD projektai.
Sudėtis:
Aleksandras Ivanauskas (bosinė gitara, vokalas);
Remigijus Venslova (klavišiniai);
Robertas Mankus (mušamieji);
Sergejus Persijanovas (gitara, vokalas).

Netradicinės formos spektaklis - skaitymai ,,Čia aš varatarius”
2016-12-15 20:00 (Europe/Helsinki) | Baras „Blic”
A žinai kas yr bendra tarp Varatariaus ir Čarlia Čaplina? Yra tokia gera knyga šveicarų rašytoja Pedra Lenza „Čia aš Varatarius“. Jaučiu nesi tokias keistas knygas skaites. I ne tik del geros istorijas apie toki pusiau lūzerį, pusiau svajotoją, „herojų kaip ir mes“ Varatarių, bet i dėl to, ka ta knyga yra parašyta šiaulietiškai. Tiksliau ta knyga yra išversta į šiauliečių kalbą iš šnekamosios Berno vokiečių kalbos. Čia gal pirms atvejis, nes mums atroda, ka ta šiauliečiu kalba yra kažkokia antraruše, ka negal tokia rašyt geros literatūras. Bet, matai, šveicarai kažkode galvoj kitaip. Jie visi su džiaugsmu skaita tokias knygas i jiems tas baisiai patink. Patika toks literatūras žaidims i knygas vertėjams Markui Roduneriui i Rimantui Kmitai, kurie nepatingeja išverst romana, galim sakyt, konkrečiai šiauliečiams. I da idomu, ka romana kažkaip suprata i režisierius iš Vilniaus Antans Gluskins, kuris sugalvoja, ka reik pabandyt ne tik šiaulietiškai skaityt, bet i suvaidint scenoj. Nusprendem, ka visks čia tur but šiauliečiu brands i ka aktoriai gal but ne vien profesionalai, padarem atranka i daba ju yr keturi. Kostiumus kur‘ žinoma dizainere šiauliete Gabriele Januškevičiūte. Muzikoj irgi yr pasirinkims. Bet geriausiai tink BIX‘ai, ane? Tiesa, taip i nepasakem, kas bendra tarp Varatariaus ir Čiaplina. Ai, ateik i sužinosi, jei esi labai smalsus.

Spektaklis "Primadonos"
2016-12-16 18:00 (Europe/Helsinki) | Šiaulių kultūros centras
Du draugai – aktoriai Džekas ir Leo – jau senokai niekaip neužkariauja nei didžiųjų scenų, nei žiūrovų širdžių. Nusivylę tolstančia pripažintų aktorių iliuzija, bičiuliai nusprendžia imtis naujo plano. Netikėtai vaikinus pasiekia žinia, kad JAV gyvenanti pasiturinti dama nemenką palikimą ketina užrašyti seniai nematytiems sūnėnams iš Anglijos, jei tik jie spės atvykti su ja atsisveikinti…
Tai tikrai nesudėtingas vaidmuo jauniems ir ambicingiems aktoriams, todėl Džeko ir Leo pasiryžimo nenugesina net ir netikėtai paaiškėjęs faktas, kad tolimieji giminaičiai iš tikrųjų yra visai ne sūnėnai, o dukterėčios – vaikinai tvirtai pasiryžta tapti Maksina ir Stefanija, maloniai pasirengusiomis priimti visą dosniosios tetulės palikimą…
Tačiau šioje istorijoje pinkles rezga ne tik Džekas su Leo, bet ir pats likimas – atvykęs į JAV Džekas susipažįsta su nuostabiausia mergina, kuriai tiesiog negali likti abejingas. Tiek Džekui, tiek ir Leo teks pasirinkti – meilė ar pinigai?
Spektaklyje vaidina komedijos žanro meistrai: Eimutis Kvoščiauskas, Mantas Stonkus, Šarūnas Banevičius, Sakalas Uždavinys, Mantas Vaitiekūnas, Mindaugas Capas, Jovita Balčiūnaitė, Austėja Lukaitė, Jonas Braškys.
JAV leidinys „Houston Press“ apie šį kūrinį rašė: „Šis spektaklis toks juokingas, kad priverčia iki ašarų kvatoti net didžiausius dvidešimt pirmojo amžiaus rimtuolius.“
Pjesės autorius Kenas Ludvigas yra parašęs daugiau negu 20 pjesių, pastatytų Brodvėjuje bei Vestendo teatre. Jo kūriniai yra pelnę 2 Laurence Olivier vardo apdovanojimus, 3 The Antoinette Perry for Excellence in Theatre apdovanojimus, 2 Helen Hayes apdovanojimus ir daugelį kitų.
„Tai spektaklis, kuriame neabejotinai galima prisijuokti iki ašarų. Nuostabūs šokiai. O kūrybinė komanda tikri šaunuoliai“, – baleto primarijus Nerijus Juška.
„Labai mėgstu tokius spektaklius. Tai lyg didžiulis geros nuotaikos pliūpsnis. Visos „Domino“ teatre kuriamos komedijos pasižymi itin geru humoru“, – aktorė Renata Voitechovskaja-Norvilė.
„Puikus spektaklis. Tikrai labai gerai praleidom laiką. Nuostabi muzika, šokiai, fantastiški aktoriai“, – režisieriaus Adolfo Večerskio žmona Viola Večerskienė.

QUEEN SIMFONIJA ANT LEDO
2016-12-16 19:00 (Europe/Moscow) | Šiaulių arena
Povilas Vanagas ir Margarita Drobiazko šių metų gruodį tradiciškai pakvies dailiojo čiuožimo gerbėjus Kalėdas pasitikti kartu. Čiuožėjai, besirengiantys penkioliktajam savo ledo šou „Liepsnojantis ledas“ gimtadieniui, šiemet žiūrovus nustebins netikėta gyvos muzikos ir šokių ant ledo sinteze. Pirmą kartą Lietuvoje ant ledo bus perkelta grupės „Queen“ legenda. Įspūdingą šou „Queen simfonija ant ledo“ kurs pasaulinio garso čiuožėjai, simfoninis orkestras „Vilniaus Sinfonietta“, diriguojamas Gintauto Venislovo, puikiai pažįstami dainininkai Erica Jennings, Rafailas Karpis, Paulius Bagdonavičius ir muzikantai Raimondas Dauginas, Gintaras Šulinskas, Ugnius Butkus bei Jonas Lengvinas. Įspūdingą šou ant ledo gruodžio 16 d. bus galima išvysti Šiaulių arenoje.
Garsiausios Lietuvos čiuožėjų poros teigimu, tai bus didžiausias šou per 15-ą „Liepsnojančių ledo“ sezonų. Povilas Vanagas neslepia – šiam užmojui reikėjo pribręsti: „Mintį apie ledo šou, kuriame be čiuožėjų dalyvautų dainininkai ir orkestras brandinome septynerius–aštuonerius metus. Visgi Lietuvoje iki to reikėjo užaugti – apjungti čiuožimo ir scenos žvaigždes bei orkestrą yra nemenkas iššūkis.“
Prieš penkiolika metų užsimoję sukurti tai, ko Lietuvoje iki tol nebuvo – ledo šou, kuriame būtų galima išvysti pasaulinio garso čiuožimo žvaigždes, Povilas Vanagas ir Margarita Drobiazko pripažįsta – „Liepsnojantis ledas“ suteikė jiems galimybę atrasti dar vieną sėkmingą profesiją. „Anksčiau buvome čiuožėjais. Kurdami ledo šou tapome prodiuseriais. Jei reiktų vienu sakiniu apibūdinti tuos praėjusius 14-ą šou sezonų geriausiai tiktų žodis „šventė“: mums, žiūrovams ir dalyviams,“ – sako Margarita Drobiazko. „Mūsų su Povilu dažnai klausia kas šįkart bus kitaip, tačiau žmonės jau keturiolika metų į šou ateina todėl, kad nori išvysti tai, ką jau matė ir mėgsta – ledą, pačiūžas ir čiuožimo žvaigždes. O mes visada paslaptyje pasiliekame kokią nors staigmeną žiūrovams,“ – pasakoja čiuožėja.
Povilo Vanago ir Margaritos Drobiazko įkurtas „Liepsnojantis ledas“ – vienas ilgiausiai be pertraukos rengiamų pramoginių ledo šou projektų Europoje. Per keturiolika metų jame dalyvavo virš 250 čiuožėjų iš įvairių pasaulio šalių: Jungtinių Amerikos Valstijų, Kanados, Rusijos, Kinijos, Čekijos, Prancūzijos, Belgijos, Italijos, Latvijos, Baltarusijos, Ukrainos, Lenkijos. Tarp jų – ne vienas olimpinis, pasaulio ir Europos čempionas.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 1 val. 30 min.
Pertrauka : nėra
Organizatorius: VšĮ Pramogų sala

Kūrybinės dirbtuvės SKAIČIŲ PASAKŲ KALĖDOS. GAMINAME BESMEGENĮ ir knygos vaikams „Skaičių pasakos, arba Jei Mėnulis būtų nulis“ pristatymas
2016-12-17 12:00 (Europe/Moscow) | Žiburio knygynas, Vilniaus g. 213, Šiauliai
2016 m. gruodžio 17 d.
12 val. Kūrybinės dirbtuvės SKAIČIŲ PASAKŲ KALĖDOS. GAMINAME BESMEGENĮ ir knygos vaikams „Skaičių pasakos, arba Jei Mėnulis būtų nulis“ pristatymas Dalyvaus autorės L. Matiukaitė ir I.Kilienė. Dirbtuvės skirtos vaikams iki 8 m.
Trukmė: 1 val.
Renginys NEMOKAMAS.
Būtina registracija: renginiai@ziburioknygynas.lt
Vieta: Žiburio knygynas, Vilniaus g. 213
APRAŠYMAS:
Pleputė Lina ir Smalsutė Ieva dar trumpinamos kaip P.S. Postscriptum („po to, kas parašyta“) – Pleputė ir Smalsutė eina po to kas buvo senai užrašyta ir kuria tai, kas nauja, įdomu, ir inovatyvu. Mūsų tikslas – įdomus mokymasis. Mūsų užduotis – skatinti visuomenės loginį mąstymą, sąmoningumą ir kūrybiškumą.

Spektaklis "Buvusių moterų reikalai. Mano geriausias bernvakaris"
2016-12-17 16:00 - 19:00 (Europe/Moscow) | Šiaulių kultūros centras
Vyrai gali pūsti krūtines kiek tik nori, kad susitikę jie aptarinėja tik futbolą ir politiką, o vieninteliu apkalbų objektu gali būti nebent naujas žaisliukas kaimyno garaže. Kam dumti akis sau ir kitiems? Kalba jie apie moteris. Kalba daug ir ta kalba, reikia pripažinti, ne visuomet liejasi Šekspyro eilėmis.
Publikai, kuri jau spėjo atsikąsti juodojo humoro, metas išsamiau susipažinti su vyrų ir moterų tarpusavio santykių pustoniais. Tokią galimybę suteikia humoro šou „Buvusių moterų reikalai. Mano geriausias bernvakaris”, kuriame šmaikštumo rapyras sukryžiuos Mantas Stonkus ir Justinas Jankevičius.
Karštos pokalbių temos paprastai neišvengia nenorminės leksikos netgi diskutuojant iš pažiūros kultūringiems vyrukams suaukštuoju. Tad siekiant apsaugoti jautresnių asmenų nervus bei jaunų žmonių moralę, premjerą teko pažymėti ženklu N-16.
Nors vieno iš pjesės herojų įšventinimo į vedusius vyrus susitinkama atšvęsti ne Las Vegase, o mažai kuo išsiskiriančiame bute Vilniuje, šis vakaras apnuogins daugybę dalykų, apie kuriuos padorioje kompanijoje ir ypač – šalia savo antrųjų pusių – yra nutylima. Pavyzdžiui, pasakojimų apie buvusiąsias.
Jau matome, kaip šį aprašymą skaitančios moterys pastatė ausis. Tik nevaidinkite, kad jums nerūpi, kad jūs „aukščiau šito”.Okay, gal niekad slapčia netyrinėjote savo sužadėtinio „Facebook” susirašinėjimų ar žinučių turinio sutuoktinio išmaniajame, bet juk pagunda panaršyti ankstesnių santykių archyvuose turbūt yra sukirbėjusi? Humoro šou „Buvusių moterų reikalai. Mano geriausias bernvakaris”suteiks galimybę neprarandant orumo apie savo vyrus išsiaiškinti viską, kas jums rūpi. Ir netgi tai, ko geriau nežinoti.
Intriguojantys siužeto posūkiai ir vyriško atvirumo nokautas, kurį garantuoja humoro raumenis puikiai ištreniravę Mantas Stonkus ir Justinas Jankevičius. Premjera, verta bombos epiteto!

Vitalijos Katunskytės Kalėdinis koncertas
2016-12-17 17:00 (Europe/Moscow) | Koncertų salė „Saulė”
Koncerte dalyvauja:
Vitalija Katunskytė
Dukra Monika
Saksafonistas Remigijus Kraptavičius

Durys atidaromos: likus valandai iki renginio
Renginio trukmė:
Pertraukos: nėra
Vaikai įleidžiami nemokamai: iki 7 metų amžiaus (renginio vietoje pateikti amžių įrodantį dokumentą)
Amžiaus cenzas: nėra
Nuolaidos: netaikomos
Renginio organizatorius prisiima atsakomybę dėl įvykusio renginio ir jo kokybės. Pinigai už bilietus grąžinami tik neįvykus renginiui ar nukėlus renginio datą. Platintojas veikia kaip atsiskleidęs tarpininkas.

Juditos Leitaitės koncertas
2016-12-21 18:00 (Europe/Moscow) | „Polifonijos” salė
Koncerte skambės Juditos Leitaitės muzika. Akomponuos Jurijus Suchanovas (fortepijonas), Paulina Daukšytė (smuikas).
Kartu dainuos ir Valstybinis kamerinis choras „Polifonija”.
Akcijos vartok atsakingai dalyviai pasisako už saugų bei atsakingą elgesį kelyje.
Bilietų kaina 4 Eur. ir 3 Eur. (nuolaida moksleiviams, studentams, pensininkams, žmonėms su negalia).
Bilietus galite įsigyti Polifonijos salės kasoje (Aušros al. 15, Šiauliai) bei visose Ticket Market kasose (taikomas 1 Eur. mokestis).
Bilietų rezervacija telefonu – (8-41) 521160

Andrius Kaniava „Laivas – restoranas“
2016-12-21 18:00 (Europe/Moscow) | Koncertų salė „Saulė”
Geros muzikos ekspertai „Bardai LT“ skelbia didžią naujieną – Andrius Kaniava pristatys naują kompaktinę plokštelę „Laivas – restoranas“. Po beveik metus užtrukusių įrašų studijoje (garso režisierius Ignas Juzokas), dienos šviesą išvys naujasis dainuojančio aktoriaus darbas, kuris bus pristatytas visuomenei didžiuosiuose Lietuvos miestuose. 2016 m. gruodžio 21 d. 18 val. Šiaulių „Saulės“ koncertų salėje

Specialiai pristatymo koncertams ruošiamoje programoje gros visas būrys prie šio albumo dirbusių muzikantų: Andrius Kaniava (gitara, fortepijonas, vokalas), Aleksander Ten (gitara, mandolina, bandža), Nerijus Bakula (akordeonas), Sigitas Mickis (fortepijonas), Žydrūnas Mockūnas (perkusijas, mušamieji), Ignas Juzokas (kontrabosas).

Tai, kas laukia koncertuose, težino vienas Andrius. Tai, ką išvys žiūrovai, težino Andrius ir muzikantai. Tai, ko laukti koncertuose, sužinosite tik apsilankę juose. O pats Andrius Kaniava apie tai, ko tikėtis albume, sako taip: „Pasijuskite senų laikų restorane, alsuojančiame anų laikų madinga prabanga ir virtuvės kvapais, tikrai puikioje vietoje, kur mūsų amžininkas galėdavo atšokti vestuves, gedulingai pavakarieniauti, esant gerai nuotaikai – pavakaroti su draugais, o užplūdus blogai – duoti kam nors į snukį. Ir rūkyti.

Rūta Ščiogolevaitė su programa "JAMES BOND"
2016-12-21 19:00 (Europe/Moscow) | Šiaulių arena
Ilgai laukta naujoji Rūtos Ščiogolevaitės programa! Gražiausios dainos nuo seniausių iki naujausių kino filmų apie Džeimsą Bondą. T.Turner, Adele, S.Smith ir kitų sudainuoti hitai suskambės taip pat melodingai, paslaptingai, subtiliai, bet ir truputį kitaip: netikėta sudėtis-klavišiniai, perkusija, beje grojančią keliais instrumentais išvysime ir pačią Rūtą! Drauge gros vieni talentingiausių instrumentininkų- pianistas Paulius Zdanavičius ir būgnininkas Martynas Lukoševičius. Rūta savo koncertuose visada dovanoja profesionalų atlikimą, šiltą ir įdomų bendravimą su publika, saują humoro, staigmenų ir gerų įspūdžių!
„Raudoni muzikiniai vakarai“ – renginių ciklas Šiaulių arenos mažojoje salėje!
„Raudoni muzikiniai vakarai” – renginių ciklas, džiuginantis žiūrovus jau ketvirtus metus. Tai visiškai unikalus projektas, jau turintis savo gerbėjų ratą. Nedidelė, specialiai renginiui dekoruota erdvė, atskiri Jums ir Jūsų draugams skirti staliukai kamerinėje erdvėje, galimybė išgirsti ar pamatyti savo mėgiamą atlikėją bei su juo pabendrauti – visa tai suteikia neišdildomus bei šiltus įspūdžius ir gerą nuotaiką.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Asmenys su neįgaliųjų vežimėliais: turi pranešti info@ticketmarket.lt dėl specialių vietų rezervavimo
Renginio trukmė: apie 1.5 – 2 val.
Organizatorius: VšĮ Pramogų sala

„HIPERBOLĖ AKUSTIŠKAI“ GYVO GARSO KONCERTAS
2016-12-22 18:00 (Europe/Moscow) | Koncertų salė „Saulė”
„Hiperbolė akustiškai“. Amžinai jaunos, stiprios energijos kupinos dainos šiame unikaliame koncerte įgis klausytojams dar negirdėtas formas.
Balsas ir tekstai, kurie palies širdis. Akustinės gitaros ir violončelės skambesys, kuris išgrynins pačią „Hiperbolės“ esenciją… Dvi dešimtys ryškiausių lietuviško roko hitų – pusantros valandos trukmės programoje, kuri alsuos ne tik žiema itin sušildančia lyrika, bet ir kvies energingai pritarti muzikantams: „Aš dar dainuosiu!“.
Scenoje:
Anatolijus Kapustinas (vokalas, akustinė gitara)–legendinės „Hiperbolės“ gitaristo Igorio Berino mokinys.
Ina Samonova (violončelė) – scenos meistrė, muzikuojanti Baltarusijos nacionaliniame orkestre.
Simonas Kunca ( klavišiniai, fleita) – “ Hiperbole tribute band”
Projekto „Hiperbolė akustiškai“ idėja gimė vokalistui ir muzikantui Anatolijui Kapustinui. Jis bei scenos bendražygiai, susibūrę į „Hiperbolė Tribute Band“, sėkmingai rengia koncertus Lietuvoje ir už šalies ribų, savo pasirodymais atiduodami duoklę legendinei „Hiperbolei“ bei rinkdami pilnas sales žiūrovų, kurių gretose – ir solidaus amžiaus grupės gerbėjai, ir jaunosios kartos atstovai, besižavintys estrados klasika.„Kone trejus metus koncertuojame siekdami perteikti autentišką „Hiperbolės“ skambesį, kuriamą profesionalių muzikantų grupės. Visgi jau kurį laiką brendo mintis apie kitokią puikiai žinomų kūrinių interpretaciją – su minimalistiniu ir gan netikėtų instrumentiniu sąstatu“, – kalbėjo „Hiperbolė akustiškai“ vokalistas Anatolijus.
Balsui ir akustinei gitarai papildomų, sodrių spalvų suteiks viešnios iš Baltarusijos – žinomos violončelininkės Inos Samonovos – muzikavimas. Pakviesta kurti aranžuočių „Hiperbolės“ kūriniams, ši scenos virtuozė juos nuoširdžiai pamilo, tad pasiūlius jai praturtinti projektą violončele,su entuziazmu priėmė šį iššūkį. Profesionaliai muzikantei, savo šalyje tituluotai scenos meistrei, grojančiai Nacionaliniame orkestre, tai pirmas tokio pobūdžio projektas, kuomet „klasikinis“ instrumentas papildys roko klasiką.
„Hiperbolė akustiškai“ projekto dalyvių nuomone – toks dviejų šalių muzikantų bendradarbiavimas – gyvas įrodymas, kad talentingai sukurtos „Hiperbolės“ muzikos ir joje užkoduotų jausmų kalba išties yra universali. „Ji suprantama kiekvienam, kurio širdyje gyvena meilė žmonėms ir gyvenimui“, – įsitikinę atlikėjai.

Spektaklis vaikams "Linksmos istorijos iš musių gyvenimo"
2016-12-26 12:00 - 15:00 (Europe/Moscow) | Šiaulių dramos teatras
12 ir 15 val.
Režisierė ir inscenizacijos autorė – Inga Norkutė
Dailininkė – Roma Gilė
Muzikos ir dainelių autorė – Laura Remeikienė
Vaidina: Aida Bendžiūtė, Lina Gečaitė, Severinas Norgaila, Danguolė Petraitytė, Marija Žinevičiūtė.
Jei iki šiol manėte, kad žiemą musės giliai įminga ir nesirūpina kalėdiniais reikalais, tai pažiūrėję nuotaikingą kalėdinį spektaklį vaikams „Linksmos istorijos iš musių gyvenimo“, savo nuomonę tikrai pakeisite. Mažieji spektaklio žiūrovai turėtų gerokai nustebti sužinoję, kad žiemą musės toli gražu ne ramiai sau snaudžia kambario kamputyje, o akylai mus stebi ir mokosi žmogiškojo bendravimo paslapčių.
Trys labai skirtingos, bet vienodai mielos musės nuolat patenka į painias situacijas, iš kurių sukasi kaip įmanydamos. Neišskiriamos draugės-musės kartu mokosi žvejoti, lankosi pas odontologą, švenčia gimtadienį, puošiasi, žaidžia, kepa pyragus ir, pasirodo, lygiai taip kaip ir mes, trokšta šventėms pasipuošti TIKRĄ KALĖDŲ EGLĘ, be kurios neįsivaizduojamas ŠVENTINIO STEBUKLO LAUKIMAS.
Musių trijulės istorijas lydi lyriškos, o kartais ir šmaikščios trubadūro Uodo atliekamos dainos. Spektaklyje įsitikinsite, koks išradingas ir kartu suprantamas mums šių musių gyvenimas, nežiūrint to, kad jų kalba apsiriboja tik keliais garsais: zzzz, sssss, ššššš. Linksmas istorijas pagyvina dar ir gausūs, specialiai šiam spektakliui sukurti muzikiniai numeriai, klounados elementai ir žaisminga jaunųjų aktorių improvizacija.
Spektaklio režisierė ir inscenizacijos autorė – vaikų ypač mylima aktorė Inga Norkutė. Įspūdingus kostiumus ir scenografiją kuria Roma Gilė, o muzikos ir dainelių autorė – populiari dainininkė ir kompozitorė Laura Remeikienė.

Koncertas "TU ATEIK Į PASIMATYMĄ"
2016-12-28 18:00 (Europe/Moscow) | Koncertų salė „Saulė”
Solistai: EVELINA SAŠENKO (mecosopranas)
LIUDAS MIKALAUSKAS (bosas)
Vilniaus miesto savivaldybės ŠV. KRISTOFORO KAMERINIS ORKESTRAS
Dirigentas DONATAS KATKUS
Aranžuočių autorius TOMAS PETRIKIS

„Tu ateik į pasimatymą“, – šia legendine Benjamino Gorbulskio dainos eilute į nepaprastai šiltą, jaukų pasirodymą kviečia auksiniai balsai – Evelina Sašenko ir Liudas Mikalauskas, drauge su Šv. Kristoforo kameriniu orkestru.
Puikiai žinomas, mylimas dainas solistai papildys nuotaikingais pasakojimais iš kompozitoriaus gyvenimo. Anekdotai ir sparnuotos frazės, dėl kurių B. Gorbulskis buvo ne mažiau žinomas nei dėl savo kūrybos, privers nusišypsoti ir bent vienam vakarui nusikelti į retro laikus.
Galbūt šis koncertas kažkam dvelks nostalgija, o kam nors taps tikru atradimu. Viena tikrai aišku – abejingų jis nepaliks!

Programoje B. Gorbulskio dainos

Naujametinis kamerinio ansamblio „Ars Vivo" koncertas
2016-12-31 17:00 (Europe/Moscow) | Chaimo Frenkelio viloje
2016 m. gruodžio 31 d. 17 val. Chaimo Frenkelio viloje (Vilniaus g. 74, Šiauliai) vyks Naujametinis kamerinio ansamblio „Ars Vivo” koncertas. Programoje gražiausios dainos, romansai, arijos. Įėjimas – 1 Eur.

Naujametinis koncertas
2016-12-31 20:00 (Europe/Moscow) | Šiaulių dramos teatras
Dalyvauja: Edmundas Seilius (tenoras) ir BALTIJOS GITARŲ KVARTETAS
Bilietai: 25 €, 20 €, 15 €

Spektaklis "LEDI MAKBET IŠ MCENSKO APSKRITIES"
2017-01-08 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Režisierius – Raimundas Banionis
Scenografas – Sergejus Bocullo
Kostiumų dailininkė – Daiva Petrulytė
Muzika – Faustas Latėnas, Audrius Balsys
Choreografė – Vesta Grabštaitė
Iš rusų kalbos vertė Virginija Žukauskienė

VAIDINA:
Katerina Lvovna Izmailova – Inga Norkutė
Borisas Timofejevičius Izmailovas – Juozas Bindokas
Zinovijus Borisovičius Izmailovas – Sigitas Jakubauskas
Sergejus – Rolandas Dovydaitis
Aksinja – Donata Kielaitė, Nomeda Bėčiūtė
Marfa – Nijolė Mirončikaitė
Fiodoras Liaminas – Povilas Miklaševičius (teatro bendradarbis)
Sonetka – Agnė Kiškytė, Monika Šaltytė, Inga Jarkova

Unteroficierius, tardytojas, choras, prievaizdai, darbininkai, prekiaujantis jaunimas, miestiečiai, merginos, areštantai, ginkluoti sargybiniai – Donata Kielaitė, Nomeda Bėčiūtė, Agnė Kiškytė, Monika Šaltytė, Danguolė Petraitytė, Lina Bocytė Eglė Stanišauskaitė, Nijolė Mirončikaitė, Aidas Matutis, Aurimas Pintulis, Aurimas Žvinys, Dalius Jančiauskas, Mindaugas Jurevičius, Romanas Dudnikas.

„Ledi Makbet iš Mcensko apskrities“ – vienas žinomiausių rusų literatūros klasiko Nikolajaus Leskovo kūrinių. Apysakos motyvais pastatyta net keletas kino filmų ir dramos spektaklių. Įkvėptas jaudinančios meilės istorijos, garsus rusų kompozitorius Dmitrijus Šostakovičius sukūrė vieną ryškiausių XX a. operų – „Ledi Makbet“.

1864 metais parašyta apysaka „Ledi Makbet iš Mcensko apskrities“ pasakoja sukrečiančią meilės istoriją: turtingame ūkyje nuobodžiaujanti jauna pirklio žmona Katerina Izmailova pamilsta lengvabūdį prievaizdą Sergejų. Ilgus metus giliai viduje gniaužusi savo jausmus, Katerina visa savo siela bei kūnu atsiduoda nuodėmingai meilei ir pražūtingai aistrai. Siekdama išsaugoti Sergejaus meilę, ji ryžtasi net žmogžudystėms…. Sukrečiantis šios beprotiškos meilės finalas tarsi klausia, kur yra riba tarp didelės meilės ir nuopuolio, kokios aistros turi siausti moters sieloje, kai ji vieną po kito žudo žmones.

Rusų literatūros klasikas Nikolajus Leskovas (1834-1895) dažnai vadinamas „pačiu rusiškiausiu“ autoriumi, gebėjusiu taikliai perteikti sudėtingą rusų tautos sielą. Rašytojo kūriniai išsiskiria unikaliu literatūriniu stiliumi, iškart keliomis perspektyvomis pasakojamomis istorijomis, satyrine potekste, ryškiais herojais ir vaizdinga kalba. Garsus rusų kompozitorius Rodionas Ščedrinas yra taikliai pastebėjęs, kad norint suprasti, kodėl rusų tauta „niekaip nenori pakilti ir pati sau kliudo, reikia skaityti ne Fiodorą Dostojevskį, ne Antoną Čechovą, ne Ivaną Turgenevą, o Nikolajų Leskovą“.

Garsiąją pražūtingos meilės istoriją į Šiaulių dramos teatro sceną perkėlė režisierius Raimundas Banionis. Pirmą kartą Šiaulių dramos teatre spektaklį statantis režisierius neabejoja, kad beveik prieš 150 metų parašytas kūrinys neprarado aktualumo ir cituoja kadaise J. Miltinio duotą patarimą: „Ieškok ne naujo, ieškok – amžino“. Pasak režisieriaus, „Ledi Makbet iš Mcensko apskrities“ ir yra „amžinas“ kūrinys. Spektaklis pasakoja apie begalinę meilę ir aistrą, stipresnę už mus pačius ir mūsų racionalų mąstymą. Režisieriaus įsitikinimu, tai amžinos temos, kurioms kaskart suteikiame naujas menines formas. Netradiciškai įvardintas spektaklio žanras – choro pasakojimas su vienuolika uždainių, atspindi šio pastatymo režisūrinį sumanymą. Spektaklyje skambanti muzika ir aktorių choro atliekamos dainos (A. Balsys, F. Latėnas) – tarsi brechtiški zongai, kuriantys „atsiribojimo efektą“, neleidžiantį susitapatinti su šiurpiais siužeto vingiais scenoje. Minimalistinę, bet iškalbingą spektaklio erdvę (S. Bocullo) užpildo choras, čia atliekantis ypač reikšmingą vaidmenį. Ryškus pagrindinės veikėjos Katerinos paveikslas, pabrėžiamas įspūdingais ir spalvingais kostiumais (D. Petrulytė).

Spektaklis, apie kurio pastatymą režisierius R. Banionis galvojo daugelį metų, gimė Šiaulių dramos teatre pirmiausia dėl čia dirbančios aktorės Ingos Norkutės. Talentinga ir populiari Šiaulių dramos teatro aktorė įkūnyja pagrindinę heroję – prieštaringąją Kateriną Izmailovą. Spektaklyje taip pat vaidina būrys žinomų Šiaulių dramos teatro aktorių: Juozas Bindokas, Sigitas Jakubauskas, Rolandas Dovydaitis, Donata Kielaitė, Nomeda Bėčiūtė, Nijolė Mirončikaitė, Agnė Kiškytė, Monika Šaltytė, Aurimas Pintulis, Aurimas Žvinys, Dalius Jančiauskas ir kt.

„N. Leskovui pavyko pagauti žmogaus viduje slypinčią esmę, užčiuopti tai, kas nematoma, kas slepiama giliai pasąmonėje. Šis kūrinys neišvengiamai leidžiasi į pačius kraštutiniausius žmogiškos egzistencijos paribius. Žmogus yra paslaptis ir šis spektaklis, galbūt, bus mažas žingsnelis link jo pažinimo”, – teigia režisierius R. Banionis.

Spektaklio trukmė – 2 val. 30 min.

Senjorų diena! - Spektaklis "ŠYKŠTUOLIS"
2017-01-12 16:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Visiems senjorams bilietai tik – 3 €
Moliere
Dviejų dalių komedija
Režisierius – Rimantas Teresas

Dailininkas – Vygantas Kosmauskas
Muzikinis apipavidalinimas – Rimantas Teresas
Šviesos dailininkas – Audrius Zutkis
VAIDINA:
Harpagonas – Juozas Žibūda
Kleantas – Aurimas Žvinys
Eliza – Danguolė Petraitytė
Valeras – Rolandas Dovydaitis
Mariana – Nomeda Bėčiūtė
Anselmas – Vladas Baranauskas
Frozina – Nijolė Mirončikaitė
Simonas – Eduardas Pauliukonis
Žakas – Antanas Venckus
Laflešas – Dalius Jančiauskas

Tai klasikinis vieno garsiausių pasaulio dramaturgų kūrinys, išjuokiantis pačias ryškiausias žmogaus ydas. Čia galime atpažinti savo draugų, kaimynų, šeimos narių ir savo būdo bruožus bei poelgius, o ypač, jei tai piniginiai reikalai. Tai itin aktualu mūsų dienomis.

Premjera 1995 m. birželio 15 d.
Spektaklio trukmė – 2 val.

„Domino“ teatro spektaklis „Loto“
2017-01-12 18:00 (Europe/Moscow) | Šiaulių kultūros centras
Aštri komedija (N-18)

Autorius: Vasilijus Sigarevas
Režisierius: Oleg Šapošnikov
Dailininkas: Vojtekas Stefaniakas
Vertėjas: Herkus Kunčius
Vaidina:
Stanislovas – Andrius Žiurauskas, Jokūbas Bareikis
Irena – Valda Bičkutė
Alfonsas – Mindaugas Capas, Jonas Braškys
Severija – Lina Rastokaitė, Gabrielė Malinauskaitė
Mykolas Algirdas – Sakalas Uždavinys
Teresė – Ineta Stasiulytė, Brigita Arsobaitė
Jaunuolis – Algis RamanauskasVisi norime gyventi gražiai ir patogiai, maloniai ir gerai. Tiesa? Tačiau, kad ir kiek uždirbtume, kad ir kiek turėtume, kad ir kiek laimėtume ar gautume dovanų, iki pilnos laimės mums vis tiek visada trūksta… Truputį.
O kas, jei laimė slypi visai ne tame „truputyje“? O kas, jei tikroji laimė – tai gebėjimas suvokti, teisingai įvertinti ir laiku pradėti branginti draugystę, pagarbą, sąžinės ramybę?
Irena visada buvo garbinga vidutinio amžiaus moteris – pareiginga darbuose, pamaldi bažnyčioje, mandagi su kaimynais, vaišinga draugams ir… uoli loterijos bilietų pirkėja.
Vieną dieną Irenos svajonė išsipildė su kaupu – ji ne tik įsigijo laimingą loterijos bilietą, bet ir laimėjo tiek pinigų, kad jos vyras Stanislovas pagaliau galės mesti tarnybą, nusipirkti naują automobilį ir pradėti dirbti išsvajotąjį taksisto darbą. Irena netruko ir šios sėkmės kartu atšvęsti pasikvietė Alfonsą su Severija bei Mykolą Algirdą su žmona Terese.
Tačiau po nuoširdaus vakarėlio, koks būna tik tarp senų gerų draugų, laimingasis Irenos bilietas… pradingo!! Kaip į vandenį. Ne. Jo nėra nei po stalu, jei spintose, nei tarp nešvarių vakarėlio indų. Ar gali būti, kad laimingąjį loterijos bilietą – TĄ vienintelį bilietą į tikrą laimę – paėmė kažkuris iš svečių?.. Šis įtarimas su baisiu kartėliu apsėdo Irenos protą ir ji nieko nelaukdama imasi veiksmų išsiaiškinti, kas iš taip vadinamų draugų pasikėsino į jos laimę.
Šiuolaikinės kartos rusų dramaturgo Vasilijaus Sigarevo pjesės pasižymi savitu humoro prieskoniu, tikrovišku realizmu ir vaizdingu kasdienybės šaržu. Tik suaugusiems skirta komedija „Loto“ – tai jau antroji šio autoriaus pjesė, pristatoma profesionaliame komedijos teatre „Domino“: prieš keletą metų teatro lankytojai turėjo progos mėgautis šio autoriaus komedija, sulaukusia tarptautinio pripažinimo Senajame Europos žemyne, „Melo detektorius“.

Sausio 13-osios minėjimas.
2017-01-13 16:30 - 18:00 (Europe/Moscow) | Skveras prie Savivaldybės
Sausio 13 d. (penktadienį) 16.30 val. šventinis sausio 13-osios minėjimas. Šiaulių miesto savivaldybės tarybos posėdžių salė, Vasario 16-osios g. 62.
17 val. šventinis atminimo renginys. Laisvės gynėjų dienos koncertas prie atminimo laužų „Užgrūdinti ritmai ir dainos“. Koncertuoja Lainius ir grupė.
Skveras prie Šiaulių miesto savivaldybės, Vasario 16-osios g. 62.

Spektaklis "GEISMŲ TRAMVAJUS"
2017-01-14 18:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Tenesis Viljamsas
Dviejų dalių drama
Režisierius – Algirdas Latėnas
Scenografas – Gintaras Makarevičius
Kostiumų dailininkė – Sandra Straukaitė
Kompozitorius – Linas Rimša
Iš anglų kalbos vertė Irena Balčiūnienė
VAIDINA:
Blanša Diubua – Monika Šaltytė
Stela Kovalski – Inga Jarkova
Stenlis Kovalskis – Rolandas Dovydaitis
Haroldas Mičelas (Mičas) – Aurimas Pintulis
Junisė Habel – Danguolė Petraitytė, Eglė Stanišauskaitė
Stivas Habel – Romanas Dudnikas
Pablas Gonzalesas – Mindaugas Jurevičius
Slaugė ir Meksikietė – Rimanta Krilavičiūtė
Daktaras ir Jaunas vyriškis – Aidas Matutis
„Geismų tramvajus“ – žmogiškų jausmų ir gyvuliškų aistrų drama, neišsipildžiusių svajonių, meilės, laimės troškimo ir žiaurios tikrovės konfliktas. Į atgrasų darbininkų gyvenamąjį rajoną Naujajame Orleane JAV tramvajus, simbolišku pavadinimu „Geismai“, atgabena gražuolę Blanšą Dibua, kuri po dvasinių sukrėtimų virtinės (palaidojusi vyrą, tėvus ir tetas, praradusi gimtąją sodybą, irgi simbolišku pavadinimu „Svajonė“) tikisi rasti užuovėją sesers Stelos ir jos vyro Stenlio namuose. Deja, iškart aišku, kad mėlynų kombinezonų, alaus ir pokerio kvartale prancūzų imigrantų palikuonė su savo elegantišku garderobu ir rafinuotomis manieromis nepritaps. Prieš dešimtmetį tėvų namus palikusi sesuo Stela gyvena nuolankiai prisitaikiusi prie storžievio lenkų imigranto Stenlio Kovalskio. Šis neigiamai žiūri į viešnią, įtarinėja, kad ji iššvaistė už sodybą gautus pinigus. Blanša, balansuojanti ant nervinio išsekimo ribos, šliejasi prie santūraus Mičo. Šis žavisi gražuole, išmanančia literatūrą, poeziją. Užsimezgusius jausmus tarp Blanšos ir Mičo piktdžiugiškai nutraukia Stenlis, paviešindamas jaunos moters praeities nuodėmes.
Susitinka du antipodai: trapi dvasinė būtybė, virš realybės plevenanti vienadienė plaštakė Blanša ir pragmatiškas, bet primityvus Stenlis, kuris „valgo kaip gyvulys, vaikšto kaip gyvulys, šneka, kaip gyvulys“. Tarp Stenlio ir Blanšos fiziologinė ir dvasinė praraja didžiulė lyg tarp žmogbeždžionės ir plaštakės. Jis ją „paima“ per prievartą, net ne iš geismo ar aistros, o vien tam, kad sutryptų ir paniekintų tą jam nesuprantamą pasaulį. Per personažus vaizduojama skirtingų pasaulių, senosios ir naujosios Amerikos, sandūra, moralės ir geismų konfliktas.
Tenesis Viljamsas – amerikiečių dramaturgas, išgarsėjęs pjesėmis „Geismų tramvajus“, „Katė ant įkaitusio skardinio stogo“ (už šias dvi autorius apdovanotas Pulicerio premijomis), „Stiklinis žvėrynas“ ir kitomis. Lietuvos teatrų scenose skaičiuojama apie dvi dešimtys šio autoriaus dramų pastatymų. Šiaulių teatralams šis dramaturgas irgi nesvetimas. Du spektaklius – „Ištatuiruotoji rožė“ (1978 m.) ir „Nuostabus sekmadienis iškylai prie Krev Kero“ (1996 m.) – pastatė režisierė Regina Steponavičiūtė, o Gytis Padegimas – „Iguanos naktį“ (2011 m.)
„Geismų tramvajus“ – vienas geriausių pasaulinės dramaturgijos kūrinių, parašytas 1947 m., Lietuvoje pirmą kartą buvo pastatytas 1974 m. Kauno dramos teatre. Tačiau per dešimtmečius ši psichologinė drama neprarado aktualumo.

Spektaklio trukmė – 3 val.

Keistuolių teatro spektaklis "EDIS AGREGATAS, ARBA NEMIRŠTANČIO OPTIMISTO GYVENIMAS IR MIRTIS"
2017-01-17 18:00 (Europe/Moscow) | Šiaulių dramos teatras
Į Keistuolių teatro sceną žengia neabejotinai grandioziškiausias, įspūdingiausias ir dar niekada Lietuvoje neamatytas teatro įvykis – roko fantasma „Edis Agregatas, arba Nemirštančio optimisto gyvenimas ir mirtis”. Šiuo skirtingus žanrus – teatrą ir gyvai atliekamą muziką – jungiančiu sceniniu veikalu į sceną visa galia ir naujomis jėgomis bei netikėtomis raiškos formomis sugrįžta muzikinė Keistuolių teatro pusė, aktorių orkestras, diriguojamas teatro spiritus movens Aido Giniočio. Eksperimentinės roko muzikos, gyvai atliekamos aktorių scenoje, ir pirmą kartą Lietuvos teatrų istorijoje pasirodančios steampunk scenografijos fone besiskleidžianti nemirštančio optimisto istorija sužavės ne tik A. Tapino knygų, „Da Vinčio kodo” ir alternatyviosios istorijos gerbėjus, bet ir visus, pasiruošusius nerti į mechaniškos ir užburiančios atmosferos, pomirtinio gyvenimo bei visų svarbiausia – amžinosios laimės paslapties kupiną teatro įvykį. Projekto kūrėjai šį savo kūrinį įvardija netikėtu žanru – teatrine muzikine (m)isterija, kurioje progresyvsus ir art roko muzika darniai sugyvena su naujų teatrinių formų paieškomis, besiskleidžiančiomis scenoje nauja ir nematyta stilistika. Sceninio vyksmo dėmesio centre, išlaikant geriausias Keistuolių teatro tradicijas (kurios tęsiasi nuo roko operos „Daktaras Stasys” iki legendinės ir daugybę Auksinių scenos kryžių apdovanojimų pelniusios „Meilė ir mirtis Veronoje”) įtaigiai muzikine forma pasakojama mistinės figūros Edžio Agregato (ne)sibaigianti gyvenimo istorija. Jam suteiktas unikalus šansas pakartoti gyvenimą dar sykį, apie vertybes ir prasmes mąstant jau iš anapusybės perspektyvos. Ar viskas būtų taip pat, ar viskas būtų kitaip, jei būtų leista kartoti ir rinktis? – to klausia ir mėgina iššifruoti šio performanso kūrėjai, nebijantys drąsiai nerti į gyvenimo pakraščius ir mirties prieigas, nebijantys ryškių charakterių, iškalbaus grimo ir metalu džergdžiančių akordų. Nežinomame amžiuje postapokaliptiniame laike skirtingose pasaulio vietose atrandamos mitinio žmogaus, legendinio pranašo Edžio Agregato, pagarsėjusio amžinai laimingu gyvenimu, relikvijos. Atrastosios relikvijos – Edžio atvaizdas ar jo paties dalys, tarsi Turino drobulė ar Budos pėdsakas, – dar ir pasižymi ypatingomis galiomis. Relikvijoms atsirandant vis kituose pasaulio kampeliuose susiburia grupė žmonių, pasiryžusių išsiaiškinti, kas gi iš tiesų buvo toji mistinė figūra. Entuziastingai kompanijai pasitarnauja svarbiausias radinys – Edžio Agregato psalmynas, į kurį psalmių forma nugulė visi svarbiausi laimingojo pranašo gyvenimo įvykiai – nuo jo neįprasto gimimo, neįtikėtinos kasdienybės mechaniškoje kruopščiai apsakaičiuotoje visuomenėje iki mirties, netikėtai tapusios naujos istorijos pradžia.

Scenoje:
AidasGiniotis (vokalas)
Darius Miniotas (gitana, mušamieji, vokalas)
Giedrius Kiela (bosinė gitara, gitara, vokalas)
Gabrielius Zapalskis (klavišiniai, vokalas)
Jonas Šarkus (pučiamieji, sintezatorius, vokalas)
Judita Urnikytė (mušamieji, vokalas)
Ieva Stundžytė (gitara, vokalas)
Muzika, libretas ir režisūra – A. Giniotis
Scenografė – R. Skrebūnaitė
Šviesų dailininkas – D. Malinauskas
Garsas – I. Juzokas ir J. Kolobovaitė

Spektaklis „Tėtis 2“
2017-01-21 18:00 (Europe/Moscow) | Šiaulių kultūros centras
Kultinis „TĖTIS”, iki ašarų juokinęs sausakimšas sales Lietuvoje, SUGRĮŽTA! Stulbinamos sėkmės sulaukęs projektas su Ramūnu Rudoku pristato monospektaklio tęsinį „TĖTIS 2″. Šmaikščios ir labai atviros įžvalgos apie amžinas kartų kovas bei šeimynines peripetijas – ilgai laukta premjera neabejotinai sužavės publiką.
Jeigu pirmosios spektaklio dalies siužetas sukosi apie mažylio auginimo ypatumus ir „pradedančiųjų” tėvų atradimus, „Tėtis 2″ suteiks progą įsitikinti, kad tėvystės iššūkiai nesibaigia vaikams palikus šeimos lizdą. Būna, kad vaikai į savo saugų užutekį sūgrįžta. Būna, kad užstringa jame (o tiksliau, – tėvams ant sprando) ilgam, net labai ilgam… O tada – sudie, 18 metų laukta svajone, pagaliau pagyventi sau. SOS!!!!!
Komedijos žanro virtuozas Ramūnas Rudokas, kurio suvaidintas tėtis kėlė tikras ovacijų audras ne vienerius metus, spektaklio tęsinyje „Tėtis 2″ įkūnija jau brandos sulaukusį personažą, tačiau tragikomiškų siužeto posūkių jo pasakojamoje istorijoje – nė kiek ne mažiau. Prisimindamas sūnaus vaikystės išdaigas šiandien jis sprendžia jau visiškai kitokio „kalibro” dilemas: kaip iškrapštyti savo atžalą iš namų ir paversti jį normaliai funkcionuojančia visuomenės ląstele” – su padoriu darbu ir mergina greta.
Išradinga komedija provokuoja spektaklį jau spėjusiu išgarsinti juodu humoru, bet tuo pačiu išsiskiria labai pozityviu požiūriu į tėvystę ir kartų konfliktuose visuomet randa optimizmo grūdą. Tad spektaklis padės tėčiams geriau suprasti save, mamoms – savo vyrus, o suaugusiems vaikams – savo užsispyrėlius tėčius.

Karaoke vakaras
2017-01-21 20:30 (Europe/Moscow) | Prekybos centras „Saulės miestas”
Karaoke vakaras PC Saulės miestas, Charlie pizza restorane.
Jūsų laukia prizai ir siurprizai !!!

Dviejų dalių komedija pagal A. Kopkovą „DRAMBLYS“
2017-01-24 18:00 (Europe/Moscow) | Šiaulių kultūros centras
„Naisių vasaros“ teatro dviejų dalių komedija pagal A. Kopkovą ,,DRAMBLYS“. Renginys su kvietimais, nemokamų kvietimų teirautis tel. +370 630 56 091
